b'\n_START_ARTICLE_\nHotel sem prijeti sonce\n_START_PARAGRAPH_\nHotel sem prijeti sonce je zbirka spominskih \xc4\x8drtic, ki jih je napisal slovenski pisatelj in dramatik Tone Partlji\xc4\x8d. Prvi\xc4\x8d je iz\xc5\xa1la leta 1981 pri zalo\xc5\xbebi Mladinska knjiga. Pisatelj v njej prikazuje spomine na lastno otro\xc5\xa1tvo. Iz njegovih spominov ne nastane obse\xc5\xbeno besedilo - na primer povest ali roman - ampak nekak\xc5\xa1na bele\xc5\xbeka vtisov._NEWLINE_V \xc4\x8drticah so zajeti elementi linearne fotografije \xc4\x8dasa, ki ga ni ve\xc4\x8d. Ta \xc4\x8das pisateljevega otro\xc5\xa1tva seveda ni zgodovinski dokument, kakr\xc5\xa1ne uporablja\xc5\xa1 zato, da se nau\xc4\x8di\xc5\xa1 slovensko zgodovino. Kraj in \xc4\x8das dogajanja sta sicer resni\xc4\x8dna (Pesnica, Cirknica, \xc4\x8das po drugi svetovni vojni), a prikazana tako, kot jih vidi otrok tistega minulega kraja in \xc4\x8dasa. In \xc5\xa1e nekaj: pisatelj svoje mladostne spomine povezuje s sodobnimi \xc4\x8dasi, z mestom, s \xc4\x8dasom svoje h\xc4\x8derke. \xc4\x8cas pisateljeve h\xc4\x8derke pa je tvoj \xc4\x8das. Iz sre\xc4\x8danja dveh svetov, dveh \xc4\x8dasov, iz zavestnega povezovanja Partlji\xc4\x8devega in dana\xc5\xa1njega otro\xc5\xa1tva, izhaja tudi temeljno sporo\xc4\x8dilo dela.'